Publication: Magyar Közlöny
Issue: MK-2010-116 (Year: 2010, Number: 116)
Era: contemporary
Section: a Polgári Törvénykönyvrõl szóló 1959. évi IV. törvény 206. §-ának (1) bekezdése alapján a bírósághoz fordul a szerzõdés
Paragraph Index: 339

a Polgári Törvénykönyvrõl szóló 1959. évi IV. törvény 206. §-ának (1) bekezdése alapján a bírósághoz fordul a szerzõdés létrehozása és tartalmának megállapítása iránt. Ez a szabályozás összhangban van az Európai Parlament és a Tanács 2002. március 7-i 2002/22/EK Irányelve (Egyetemes szolgáltatási irányelv) 8. cikkének (2) bekezdésével. Eszerint amikor a tagállamok az államterület egy részén vagy egészén egyetemes szolgáltatási kötelezettséggel rendelkezõként jelölnek ki vállalkozásokat, ezt hatékony, tárgyilagos, átlátható és megkülönböztetéstõl mentes kijelölési mechanizmus alkalmazásával teszik, amelynek révén egyetlen vállalkozás sincs eleve kizárva a kijelölésbõl. Az ilyen kijelölési módszerek biztosítják, hogy az egyetemes szolgáltatást költséghatékony módon nyújtsák. A támadott rendelkezés azonban ezekkel a követelményekkel ellentétes. A határozott idõre kötött szerzõdés lejártát követõen a szerzõdés megszûnik. Ennek megfelelõen a fenti ajánlatkérést, a kijelölést és a szerzõdéskötési eljárást a szolgáltatókkal ismételten le kell folytatni. Az Eht. szabályai alapján az ettõl való eltérés nem megengedett. A támadott rendelkezés viszont eltérõ szabályozást tartalmaz, amikor a határozott idejû szerzõdés lejártát követõen a szolgáltatókat további legfeljebb egy évig a szerzõdéses kötelezettségek teljesítésére rendeletben kötelezi. Ennek megfelelõen az R. támadott szabálya az Eht.-val mint magasabb rendû jogszabállyal is ellentétes, ezért sérti az Alkotmány 35. § (2) bekezdését is.

Source: https://magyarkozlony.hu/hivatalos-lapok/59ffe260d7d5b11487f018f9cf909593f59d3334/dokumentumok/3e961ea3c78a6ccec15fd7fd78e273dc0cb56ac3/letoltes